Ivar David-Andersen

Ivar David-Andersen (født 11. august 1903, død 30. april 1998) var en norsk gullsmed og innehaver av firmaet David-Andersen. Han var aktiv som kunstner og bedriftsleder i gullsmedfaget i mer enn 50 år.

Han var sønn av gullsmed Arthur David-Andersen og Helene Sofie Hirschholm Bentzen. Grunnleggeren av David-Andersen, David Andersen, var hans farfar. Han begynte i familiefirmaet i 1922 og studerte hos Jacob Prytz ved gullsmedlinjen ved Statens håndverks- og kunstindustriskole. Han studerte deretter en periode i Paris. Han ble tatt opp som kompanjong i firmaet David-Andersen i 1946 og ble firmaets leder i 1952.

Han ble ridder 1. klasse av St. Olavs orden i 1973.

Referanser 

Norske gullsmeder
Norske kunsthåndverkere
Riddere av 1. klasse av St. Olavs Orden
Fødsler i 1903
Dødsfall i 1998